ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১০ই অক্টোবর, ২০২১
দেশজুড়ে টিকাকরণ অভিযানে এ পর্যন্ত ৯৪ কোটি ৭০ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ১৮,১৬৬ জন ।
মোট সংক্রমিতের ১%র কম, মাত্র ০.৬৮% এখন চিকিৎসাধীন ।২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ২লক্ষ ৩০হাজার ৯শো ৭১জন।
বর্তমানে কোভিড মুক্ত হওয়ার হার ৯৭.৯৯%।
গত চব্বিশ ঘন্টায় আরোগ্য লাভ করেছেন ২৩হাজার ৬শো ২৪জন।
সারা দেশে এ পর্যন্ত মোট সুস্থ হয়েছেন ৩ কোটি ৩২ লক্ষ ৭১হাজার ৯শো ১৫ জন।
সাপ্তাহিক সংক্রমিতের হার ১০৭ দিন ধরে ৩ শতাংশের নিচে রয়েছে, বর্তমানে ১.৫৭%।
দৈনিক সংক্রমিতের হার গত ৪১ দিন ধরে ৩ শতাংশের কম, আজ এই হার ১.৪২%।
মোট নমুনা পরীক্ষা হয়েছে ৫৮কোটি ২৫লক্ষ।
CG/CB/SFS
(Visitor Counter : 107
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণের ৭৫ কোটিও বেশি ডোজ দেওয়া হয়েছে
কোভিড মুক্ত হওয়ার হার বর্তমানে ৯৭.৫৮ শতাংশ
গত ২৪ ঘণ্টায় নতুন করে সংক্রমিত হয়েছেন ২৫ হাজার ৪০৪ জন
ভারতে সক্রিয় সংক্রমিতের সংখ্যা ৩ লক্ষ ৬২ হাজার ২০৭; মোট সংক্রমিতের ১.০৯ শতাংশ চিকিৎসাধীন
সাপ্তাহিক সংক্রমিতের হার ২.০৭ শতাংশ, যা গত ৮১ দিন ধরে ৩ শতাংশের নীচে রয়েছে
নতুনদিল্লি, ১৪ই সেপ্টেম্বর, ২০২১
দেশে এ পর্যন্ত ৭৫,২২,৩৮,৩২৪ টি টিকার ডোজ দেওয়া হয়েছে। গতকাল টিকা দেওয়া হয়েছে ৭৮,৬৬,৯৫০ জনকে।
স্বাস্থ্যকর্মীদের মধ্যে ১,০৩,৬৪,৭১৮ জন টিকার প্রথম ডোজ এবং ৮৬,১৩,২০৭ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৩৮,৮৬৭ জন প্রথম ডোজ এবং ১,৪১,০৭,০৩০ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৩০,৩২,৫২,৩৪২ জন এবং দ্বিতীয় ডোজ পেয়েছেন ৪,৫৪,১৯,৩৭৫ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৪,৪৭,৮২,২৬৬জন। আর দ্বিতীয় ডোজ পেয়েছেন ৬,৩৮,০৬,৪১৩ জন। যাঁদের বয়স ৬০-এর ওপরে তাঁদের মধ্যে ৯,৩৭,৭৩,০৪৮ জন প্রথম ডোজ এবং ৪,৯৭,৮১,০৫৮ জন দ্বিতীয় ডোজ পেয়েছেন।
দেশ জুড়ে টিকাকরণ অভিযানকে আরও দ্রুত করার জন্য কেন্দ্র অঙ্গীকারবদ্ধ।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৩৭ হাজার ১২৭ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ২৪ লক্ষ ৮৪ হাজার ১৫৯ জন সুস্থ হয়ে উঠেছেন। জাতীয় আরোগ্য লাভের হার ৯৭.৫৮ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ২৫হাজার ৪০৪ জন। গত ৭৯ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৩ লক্ষ ৬২ হাজার ২০৭ জন চিকিৎসাধীন। দেশে মোট সংক্রমিতের মাত্র ১.০৯ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১৪ লক্ষ ৩০ হাজার ৮৯১টি নমুনা পরীক্ষা করা হয়েছে। এ পর্যন্ত দেশে ৫৪ কোটি ৪৪ লক্ষ ৪৪ হাজার ৯৬৭টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ২.০৭ শতাংশ এবং দৈনিক সংক্রমণের হার ১.৭৮ শতাংশ। গত ১৫ দিন ধরে দৈনিক সংক্রমণের হার ৩ শতাংশের কম আর ৯৮ দিন ধরে ৫ শতাংশের কম।
CG/CB/
(Visitor Counter : 140
স্বাস্থ্যওপরিবারকল্যাণমন্ত্রক
৪৬ কোটিরও বেশি কোভিড-১৯ টিকার ডোজ প্রদান করে ভারত এক উল্লেখযোগ্য মাইলফলক লাভ করেছে
নতুন দিল্লি, ৩১,জুলাই,২০২১
কোভিড-১৯ টিকাকরণের আওতায় ভারতে ৪৬ কোটিরও বেশি টিকার ডোজ প্রদান করা হয়েছে । টিকাকরণের ক্ষেত্রে ভারত এক উল্লেখযোগ্য মাইলফলক লাভ করেছে । আজ সকাল ৮-টা পর্যন্ত পাওয়া তথ্য অনুযায়ী ৫৪ লক্ষ ৯৪ হাজার ৪শো ২৩-টি টিকাকরণ পর্বের মাধ্যমে এপর্যন্ত মোট ৪৬ কোটি ১৫ লক্ষ ১৮ হাজার ৪শো ৭৯-টি টিকার ডোজ দেওয়া হয়েছে । ২৪ ঘন্টায় ৫২ লক্ষ ৯৯ হাজার ৩৬-টি টিকার ডোজ দেওয়া হয়েছে । এপর্যন্ত ১৮ থেকে ৪৪ বছর বয়সী মোট ১৫ কোটি ২২ লক্ষ ১৭ হাজার ৮শো ৮৭ জনকে টিকার প্রথম ডোজ এবং ৮০ লক্ষ ৬১ হাজার ৭শো ৬৮ জন টিকার দ্বিতীয় ডোজ দেওয়া হয়েছে । সর্বজনীন টিকাকরণে নতুন পর্যায় শুরু হয়েছে গত ২১-শে জুন থেকে । কেন্দ্রীয় সরকার দেশব্যাপী কোভিড-১৯ টিকাকরণের ক্ষেত্রে গতি আনতে বদ্ধপরিকর ।
এপর্যন্ত দেশে ৩ কোটি ৭ লক্ষ ৮১ হাজার ২শো ৬৩ জন করোনা থেকে সুস্থ হয়েছেন । ২৪ ঘন্টায় সুস্থ হয়েছেন ৩৭ হাজার ২শো ৯১ জন । দেশে করোনায় আরোগ্যের হার ৯৭.৩৭ শতাংশ । ২৪ ঘন্টায় নতুন করে করোনা আক্রান্ত হয়েছেন ৪১ হাজার ৬শো ৪৯ জন । এই নিয়ে টানা ৩৪ দিন দেশে দৈনিক সংক্রমণের সংখ্যা ৫০ হাজারের নীচে রয়েছে । দেশে চিকিৎসাধীন রোগীর সংখ্যা ৪ লক্ষ ৮ হাজার ৯শো ২০ জন । মোট সক্রিয় রোগীর হার ১.২৯ শতাংশ । দেশে করোনার নমুনা পরীক্ষায় গতি নিয়ে আসা হয়েছে । এপর্যন্ত মোট ৪৬ কোটি ৬৪ লক্ষ ২৭ হাজার ৩৮ জনের নমুনা পরীক্ষা করা হয়েছে । ২৪ ঘন্টায় ১৭ লক্ষ ৭৬ হাজার ৩শো ১৫ জনের নমুনা পরীক্ষা করা হয়েছে । বর্তমানে করোনায় সাপ্তাহিক সংক্রমণের হার কমে ২.৪২ শতাংশ এবং দৈনিক সংক্রমণের হার ২.৩৪ শতাংশে দাঁড়িয়েছে । এই নিয়ে টানা ৫৪ দিন দৈনিক সংক্রমণের হার ৫ শতাংশের নীচে রয়েছে ।
CG/SS/NR
(Visitor Counter : 167
নির্বাচনকমিশন
ভোটারদের সহযোগিতার জন্য নির্বাচন কমিশন হেল্পলাইন নম্বর এবং মোবাইল অ্যাপ চালু করেছে
কলকাতা, ১৯ মার্চ, ২০১৯
সপ্তদশ লোকসভা নির্বাচনের প্রস্তুতি এখন জোরকদমে চলছে। ভোটাররা যাতে নির্বিঘ্নে তাঁদের গণতান্ত্রিক অধিকার প্রয়োগ করতে পারেন, সেজন্য ভারতের নির্বাচন কমিশন ভোটদাতাদের সুবিধার্থে একটি হেল্পলাইন ও একটি মোবাইল অ্যাপ চালু করেছে। হেল্পলাইন নম্বরটি হ’ল একটি টোল ফ্রি নম্বর ১৯৫০। ভোটার তালিকায় নাম থাকা, সচিত্র পরিচয়পত্র, ভোট দেওয়ার তারিখ, সংসদীয় কেন্দ্রের নাম, বুথ, যে কেন্দ্রে ভোট দেবেন, সেই বুথের আধিকারিকের নাম, ভিন্নভাবে সক্ষম ভোটারদের প্রয়োজনীয় নিবন্ধীকরণ, অনলাইনে নাম নথিভুক্তকরণ, ভোটার তালিকায় সংশোধন, অভিযোগ জানানো সহ যে কোনও সমস্যার সমাধান এখানে ফোন করে জানানো যাবে। এছাড়া, একই উদ্দেশ্যে ‘ভোটার হেল্পলাইন’ নামে একটি মোবাইল অ্যাপ-ও চালু হয়েছে। ভোটদাতারা এই মোবাইল অ্যাপ ব্যবহার করেও ১৯৫০’র মাধ্যমে তাঁদের যাবতীয় প্রশ্নের জবাব পাবেন। এছাড়াও, www.nvsp.in – এই পোর্টাল থেকেও এইসব প্রশ্নের উত্তর মিলবে। বর্তমানে এই নির্বাচনী মরশুমে ছুটির দিন ও রবিবার সহ সবসময়েই এই হেল্পলাইন চালু থাকবে। আরও বেশি করে ভোটারদের কাছে পৌঁছনোর লক্ষ্যে সর্বভারতীয় এই হেল্পলাইন ১৯৫০ সব রাজ্যের মুখ্য নির্বাচনী আধিকারিকদের ওয়েবসাইটেও দেওয়া আছে।
সর্বশেষ তথ্য অথবা অভিযোগ জানানোর জন্য কোন নাগরিক ১৯৫০ নম্বরে ডায়াল করলে , কলটি প্রথমে জেলা সম্পর্ক কেন্দ্রে পৌছাবে। সেখান থেকে তা যাবে কল সেন্টারের এজেন্টের কাছে। কলারকে সংশ্লিষ্ট জেলার ভাষায় স্বাগত জানান হবে। দেশের যে কোন প্রান্তে ভোটাররা যে জেলার সঙ্গে যোগাযোগ করতে চাইবেন, সেই জেলার এস টি ডি কোডটি আগে ডায়াল করে তারপর ১৯৫০ ডায়াল করবেন। এফ এ কিউ এবং এনভিএসপি আর এরোনেটের মতো অভিন্ন ব্যবহারিক প্রক্রিয়ায় সব জেলা সম্পর্ক কেন্দ্রগুলিতে এই কাজ হবে। মুখ্য নির্বাচন আধিকারিকের দপ্তরে থাকবে রাজ্য-ভিত্তিক সম্পর্ক কেন্দ্র। যার মূল কাজ হবে ১৯৫০ এ আসা ফোন কলগুলির ওপর নজরদারি চালান। নির্বাচনের সময় মুখ্য নির্বাচন আধিকারিকের ভূমিকা হবে কন্ট্রোল রুমের। ১৯৫০ অথবা ওয়েবসাইটে যেসব অভিযোগগুলি আসবে জেলা-ভিত্তিক কেন্দ্রগুলি সেগুলি মীমাংসার বিষয়ে কাজ করবে। অভিযোগকারীরা তাঁদের অভিযোগগুলি নিষ্পত্তির জন্য কি কি ব্যবস্থা নেওয়া হয়েছে, সে বিষয়েও জানতে পারবেন।
নাগরিকরা তাঁদের চাহিদা অনুযায়ী নির্বাচনী পরিষেবাগুলি সর্বক্ষণ এই ব্যবস্থা থেকে পাবেন। এটি নির্বাচনী প্রক্রিয়া এবং নাগরিকদের মধ্যে সেতুবন্ধের কাজ করবে। প্রসঙ্গত, ২০১১ সালেও এই হেল্পলাইন নম্বরটি চালু করা হয়েছিল। সেই সময়ে এর নম্বর ছিল ১৯৬৫। নির্বাচন কমিশন ১৯৫০ সালের ২৫শে জানুয়ারি প্রতিষ্ঠা হয়েছিল। তার সঙ্গে সাযুজ্য রেখে নম্বরটি পরিবর্তন করা হয়।
CG/CB/SB
(Visitor Counter : 1109
পরিবেশওঅরণ্যমন্ত্রক
জুলজিকাল সার্ভে অফ ইন্ডিয়া হিমালয় পার্বত্য অঞ্চলের ছয়টি জায়গায় সমীক্ষা চালিয়ে ৩৭ ধরনের স্তন্যপায়ী প্রাণী শনাক্ত করেছে; জিন বিন্যাস ও সংখ্যার নিরিখে ১৩ ধরনের প্রজাতি নিয়ে গবেষণা করা হয়েছে
কলকাতা, ১৪ সেপ্টেম্বর, ২০২২
জুলজিকাল সার্ভে অফ ইন্ডিয়া -র একদল বিজ্ঞানী হিমালয় পার্বত্য অঞ্চলে বৃহদাকার স্তন্যপায়ী প্রাণীদের নিয়ে গবেষণা চালিয়েছেন। লাহুল ও স্পিতি, উত্তরকাশী, দার্জিলিং, পূর্ব সিকিম, পশ্চিম কামেং এবং পূর্ব সিয়াং – এই ছয়টি জায়গায় স্তন্যপায়ী প্রাণীদের ৪ হাজার ৮০৬টি মলের নমুনা পরীক্ষা করে জিনগত গবেষণা করা হয়েছে। হিমালয় পার্বত্য অঞ্চলে এ ধরনের এত বড় উদ্যোগ পূর্বে নেওয়া হয়নি। জেডএসআই – এর বিজ্ঞানী শ্রী মুকেশ ঠাকুর জানান, হিমালয় ও হিমালয় সন্নিহিত অঞ্চলে এই ছটি জায়গার কমপক্ষে একটি অঞ্চলে তাঁদের দলের সদস্যরা নানা পরীক্ষা-নিরীক্ষা চালিয়েছেন। জেডএসআই – এর নির্দেশক ডঃ ধৃতি বন্দ্যোপাধ্যায় জানান, এর আগে একটি প্রকল্পে এত বেশি সংখ্যক প্রজাতির উপর গবেষণা চালানো হয়নি।
বিজ্ঞানীরা ১৩টি প্রজাতির জিনগত পরীক্ষা-নিরীক্ষার পর ৩৭টি স্তন্যপায়ী প্রাণীকে শনাক্ত করেছেন। তাঁরা নির্দিষ্ট সময় অন্তর প্রজাতিগুলির সম্পর্কে তথ্য সংগ্রহ করে মোট কত প্রাণী রয়েছে, সেই সংখ্যা নির্ধারণ করেছেন। কেন্দ্রীয় পরিবেশ, বন ও জলবায়ু পরিবর্তন মন্ত্রকের সহায়তায় হিমালয় পার্বত্য অঞ্চলে পরীক্ষা-নিরীক্ষার জন্য জাতীয় মিশনের আওতায় এই পরীক্ষা-নিরীক্ষা চালানো হয়। এর মাধ্যমে বিভিন্ন অঞ্চলে কোন্ কোন্ প্রজাতির প্রাণী বসবাস করে, সে বিষয়ে ধারণা পাওয়া সম্ভব হয়েছে।
এ সংক্রান্ত একটি প্রতিবেদন ১১ সেপ্টেম্বর থেকে অনলাইনে সর্বসাধারণের জন্য আপলোড করা হয়েছে। প্রাপ্ত তথ্যগুলি সংশ্লিষ্ট অঞ্চলের বন্যপ্রাণ সংরক্ষণে আগামী দিনে সহায়ক হবে।
PG/CB/SB
(Visitor Counter : 92
স্বরাষ্ট্র মন্ত্রক
নিরাপদ শহর প্রকল্প
নতুনদিল্লি ২রা অগাষ্ট
(ভারতের সংবিধানের সপ্তম তপশিলের আওতায় পুলিশ এবং আইন-শৃঙ্খলা হল রাজ্যের বিষয় । আইন-শৃঙ্খলা বজায় রাখা, মহিলাদের বিরুদ্ধে অপরাধ দমন সহ নাগরিকদের জীবন ও সম্পত্তির সুরক্ষার দায়িত্ব সংশ্লিষ্ট রাজ্য সরকারের । ভারত সরকার মহিলাদের সুরক্ষায় বেশ কয়েকটি উদ্যোগ নিয়েছে । এর অঙ্গ হিসেবে আমেদাবাদ, বেঙ্গালুরু, চেন্নাই, দিল্লি, হায়দ্রাবাদ, কলকাতা, লক্ষ্মৌ এবং মুম্বাই-এই ৮ টি শহরে স্বরাষ্ট্র মন্ত্রক নিরাপদ শহর প্রকল্প অনুমোদন করেছে । কেন্দ্রীয় সরকার পোষিত এই নিরাপদ শহর প্রকল্পে এই ৮ টি শহরের জন্য মোট ২৮৪০.০৫ কোটি টাকা বরাদ্দ করা হয়েছে । এরমধ্যে কলকাতার জন্য বরাদ্দ করা হয়েছে ১৮১.৩২ কোটি টাকা ।
রাজ্যসভায় আজ প্রশ্নের লিখিত উত্তরে একথা জানিয়েছেন কেন্দ্রীয় স্বরাষ্ট্র প্রতিমন্ত্রী অজয় কুমার মিশ্র ।
AC/SS/CS
প্রধানমন্ত্রীরদপ্তর
প্রধানমন্ত্রীর সঙ্গে ইতালির প্রধানমন্ত্রীর বৈঠক
নয়াদিল্লি, ৯ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী নতুন দিল্লিতে জি২০ সম্মেলনের ফাঁকে ইতালির প্রধানমন্ত্রী শ্রীমতী জর্জিয়া মেলনি’র সঙ্গে দ্বিপাক্ষিক বৈঠক করেছেন। ২০২৩ সালের মার্চ মাসে পর প্রধানমন্ত্রী মেলনি’র এটি দ্বিতীয় ভারত সফর, যখন দুই দেশের মধ্যে দ্বিপাক্ষিক সম্পর্ক কৌশলগত অংশীদারিত্বে উন্নীত হয়।
ভারতের জি২০ সভাপতিত্বের জন্য ইতালির সহযোগিতা এবং বিশ্ব জৈব জ্বালানী জোট ও ভারত-মধ্যপ্রাচ্য-ইউরোপ অর্থনৈতিক করিডোরে ইতালি যুক্ত হওয়ায় প্রধানমন্ত্রী শ্রী মোদী সেদেশের প্রশংসা করেছেন।
উভয় নেতা দুই দেশের মধ্যে কূটনৈতিক সম্পর্ক প্রতিষ্ঠার ৭৫ বছর পূর্ণ হওয়ায় সন্তোষ প্রকাশ করেছেন। দুই দেশের প্রধানমন্ত্রী ভারত ও ইতালির কৌশলগত অংশীদারিত্বের বিভিন্ন ক্ষেত্রে অগ্রগতি সম্পর্কে পর্যালোচনা করেন এবং প্রতিরক্ষা, অত্যাধুনিক ও উদীয়মান প্রযুক্তির মতো ক্ষেত্রে সহযোগিতা আরও জোরদার করে তোলার বিষয়ে সহমত পোষণ করেন। বিশ্ব কল্যাণে তাঁরা জি৭ ও জি২০ গোষ্ঠীর একযোগে কাজ করার প্রয়োজনীয়তার ওপর জোর দিয়েছেন।
প্রধানমন্ত্রী মেলনি সফলভাবে জি২০ সম্মেলন আয়োজনের জন্য শ্রী মোদীকে অভিনন্দন জানিয়েছেন।
AC/SS/NS
(
কেন্দ্রীয়লোকসেবাআয়োগ
ইঞ্জিনিয়ারিং সার্ভিসেস এক্সামিনেশন ২০২২
নয়াদিল্লী, ৩০ মার্চ, ২০২২
২০২২এর ২০শে ফেব্রুয়ারী ইউপিএসসি আয়োজিত ২০২২এর ইঞ্জিনিয়ারিং সার্ভিসেস প্রিলিমিনারি লিখিত পর্বের ফলাফলের ভিত্তিতে ২০২২এর ইঞ্জিনিয়ারিং সার্ভিসেস মেন পরীক্ষার জন্য নিম্নলিখিত রোল নম্বরের প্রার্থীরা যোগ্যতা লাভ করেছেন।
২. এই সকল প্রার্থীদের প্রার্থীপদ সম্পূর্ণভাবে সাময়িক পরীক্ষার সর্বস্তরে উদ্দিষ্ট যোগ্যতার শর্ত সাপেক্ষে। যে সমস্ত প্রার্থী বিবেচিত হয়েছেন তাঁরা ২০২২এর ২৬শে জুন ইঞ্জিনিয়ারিং সার্ভিসেস মেন পরীক্ষায় বসতে পারবেন। রেল মন্ত্রকের ইঞ্জিনিয়ারিং সার্ভিসেস পরীক্ষা ২০২২এর বিধি এবং কমিশনের ২২.০৯.২০২১ তারিখের নোটিশ দেখতে বলা হচ্ছে ওয়েবসাইটে। পরীক্ষা শুরুর তিন সপ্তাহ আগে প্রার্থীরা তাঁদের ই-অ্যাডমিট কার্ড ডাউনলোড করতে পারেন কমিশনের ওয়েবসাইট থেকে। প্রার্থীদের জানানো হচ্ছে যে প্রাপ্ত নম্বর এবং ইঞ্জিনিয়ারিং সার্ভিসেস প্রিলিমিনারি ২০২২এর পরীক্ষার নম্বর এবং পাশ নম্বর কমিশনের ওয়েবসাইটে আপলোড করা হবে পরীক্ষার সম্পূর্ণ প্রক্রিয়া শেষ হওয়ার পর অর্থাৎ ইঞ্জিনিয়ারিং সার্ভিসেস পরীক্ষার চূড়ান্ত ফলাফল ঘোষণার পর। ইঞ্জিনিয়ারিং সার্ভিসেস মেন পরীক্ষার জন্য কেন্দ্র অথবা শাখা বদলের কোনো অনুরোধই কোন অবস্থাতেই গ্রাহ্য হবে না।
৩. ইউনিয়ন পাবলিক সার্ভিস কমিশনের প্রাঙ্গণে একটি সহায়তা কেন্দ্র আছে। প্রার্থীরা তাদের পরীক্ষা বা ফলাফল সংক্রান্ত তথ্য পেতে পারেন ব্যক্তিগতভাবে সকাল ১০ থেকে বিকেল ৫টার ভিতর অথবা টেলিফোনে 23388088, -23385271/23381125/23098543।
ইউপিএসসি পরীক্ষা কেন্দ্রে মোবাইল ফোন নিষিদ্ধ।
(CG/AP/NS
প্রধানমন্ত্রীরদপ্তর
মহারাষ্ট্রে ৬টি উড়ালপুলের উদ্বোধনে প্রশংসা প্রধানমন্ত্রীর
নয়াদিল্লি, ১৬ এপ্রিল, ২০২৩
প্রধানমন্ত্রী শ্রী নরেন্দ্র মোদী বিদর্ভ এলাকায় গতকাল উদ্বোধন করা ৬টি উড়ালপুল উদ্বোধনের প্রশংসা করেছেন।
মহারাষ্ট্রের উপ-মুখ্যমন্ত্রী শ্রী দেবেন্দ্র ফড়নবিশের এক ট্যুইটের প্রত্যুত্তরে প্রধানমন্ত্রী বলেছেন, “বিদর্ভ এলাকায় যোগাযোগের ক্ষেত্রে একটি বড় পদক্ষেপ”।
PG/MP/SB
(
প্রধানমন্ত্রীরদপ্তর
সাংহাই সহযোগিতা সংগঠন পরিষদের রাষ্ট্রপ্রধানদের ২০তম সম্মেলন
নয়াদিল্লী, ১০ নভেম্বর, ২০২০
সাংহাই সহযোগিতা সংগঠন পরিষদের রাষ্ট্রপ্রধানদের ২০তম সম্মেলন ১০ই নভেম্বর ভিডিও কনফারেন্সের মাধ্যমে অনুষ্ঠিত হয়েছে। রাশিয়ার রাষ্ট্রপতি মিঃ ভ্লাদিমির পুতিন এই সম্মেলনে পৌরহিত্য করছেন। প্রধানমন্ত্রী শ্রী নরেন্দ্র মোদী ভারতীয় প্রতিনিধি দলের নেতৃত্ব দিয়েছেন। ভারত এবং পাকিস্তানের প্রতিনিধি দলের নেতৃত্ব সেদেশের প্রধানমন্ত্রীরা দিলেও সাংহাই সংযোগিতা সংগঠনের  বাকি সদস্য রাষ্ট্রগুলির প্রতিনিধিদের নেতৃত্ব দিয়েছেন সংশ্লিষ্ট দেশের রাষ্ট্রপতিরা। এই সম্মেলনে এসসিও সচিবালয়ের মহাসচিব, এসসিও অঞ্চলের জঙ্গী বিরোধী গোষ্ঠীর এক্সিকিউটিভ ডিরেক্টর, এই গোষ্ঠীর চার পর্যবেক্ষক রাষ্ট্র- আফগানিস্তান, বেলারুশ, ইরান ও মঙ্গোলিয়ার রাষ্ট্রপতিরাও এই সম্মেলনে উপস্থিত ছিলেন।
ভার্চুয়ালি এসসিও-র শীর্ষ বৈঠক এই প্রথম অনুষ্ঠিত হয়েছে। ২০১৭ সালে ভারত এই গোষ্ঠীর পূর্ণ সদস্য হওয়ার পর তৃতীয় এ ধরণের বৈঠকে যোগ দিয়েছে। কোভিড-১৯ মহামারীর ফলে উদ্ভুত চ্যালেঞ্জ এবং সমস্যার মধ্যেও এ ধরণের বৈঠকের আয়োজন করায় প্রধানমন্ত্রী, রাশিয়ার রাষ্ট্রপতি মিঃ পুতিন সহ এসসিও নেতৃবৃন্দকে অভিনন্দন জানিয়েছেন।
প্রধানমন্ত্রী তাঁর ভাষণে মহামারীর পরবর্তী সময়ে সামাজিক ও আর্থিক ক্ষেত্রে বিশ্বজুড়ে যে সংকট দেখা দিয়েছে তার থেকে বেরিয়ে আসার জন্য সংস্কারমুখী বহুস্তরীয় ব্যবস্থার বাধ্যবাধকতার দিকটি উল্লেখ করেছেন। রাষ্ট্রসংঘ নিরাপত্তা পরিষদের অস্থায়ী সদস্য হিসেবে ভারত ২০২১এর পয়লা জানুয়ারি থেকে তার কাজ শুরু করবে। এই সময়ে আন্তর্জাতিক ক্ষেত্রে প্রশাসনিক বিষয়ে বহুস্তরীয় ব্যবস্থার সংস্কারের ওপর যে পরিবর্তনগুলি আনা প্রয়োজন সেদিকে গুরুত্ব দেওয়া হবে।
প্রধানমন্ত্রী আঞ্চলিক শান্তি, নিরাপত্তা, সমৃদ্ধি, সন্ত্রাসবাদের বিরুদ্ধে সোচ্চার হওয়া, অবৈধ অস্ত্র ও ওষুধের চোরাচালান এবং অর্থ তছরুপের ব্যবস্থা নেওয়ার ক্ষেত্রে ভারতের দৃঢ় অঙ্গীকার আবারও জানিয়েছেন। তিনি তাঁর ভাষণে উল্লেখ করেছেন রাষ্ট্রসংঘের শান্তিরক্ষা বাহিনীর প্রায় ৫০টি মিশনে ভারতীয় সাহসী সৈন্যরা অংশগ্রহণ করেছেন। মহামারীর এই সময়ে ভারতীয় ওষুধ কোম্পানীগুলি ১৫০টির বেশি রাষ্ট্রে অত্যাবশ্যক ওষুধ সরবরাহ করেছে।
সাংহাই সহযোগিতা সংগঠনের সদস্য রাষ্ট্রগুলির সঙ্গে ভারতের সাংস্কৃতিক ও ঐতিহাসিক যোগসূত্রের কথা প্রধানমন্ত্রী উল্লেখ করেছেন। আন্তর্জাতিক উত্তর-দক্ষিণ পরিবহণ করিডর, চাবাহার বন্দর ও আসঘাবাত চুক্তির মতো বিভিন্ন উদ্যোগে এই অঞ্চলের সঙ্গে যোগাযোগ ব্যবস্থা বাড়ানোর বিষয়ে ভারতের প্রতিশ্রুতির কথা তিনি আবারো জানিয়েছেন। ২০২১ সালে এসসিও-র ২০তম প্রতিষ্ঠা বার্ষিকীতে ‘এসসিও সাংস্কৃতিক বর্ষ’ উদযাপনে ভারতের পূর্ণ সহায়তার কথা উল্লেখ করে শ্রী মোদী বলেছেন, ভারত নিজ উদ্যোগে প্রথম এসসিও প্রদর্শনীর আয়োজন করবে যেখানে ভারতের জাতীয় সংগ্রহশালায় বৌদ্ধ ঐতিহ্যের প্রদর্শনী, আগামী বছর ভারতে এসসিও খাদ্য উৎসব এবং ভারতের ১০টি ভাষার আঞ্চলিক ভাষার সাহিত্য কীর্তিকে রুশ ও চীনা ভাষায় অনুবাদ করা হবে।
সাংহাই পরিষদের রাষ্ট্রপ্রধানদের আগামী ৩০শে নভেম্বর ভার্চুয়াল পদ্ধতিতে যে বৈঠক হবে ভারত তার আয়োজন সম্পূর্ণ করেছে বলেও প্রধানমন্রী জানিয়েছেন। এসসিও-র মধ্যে উদ্ভাবন ও নতুন উদ্যোগের ওপর একটি বিশেষ ওয়ার্কিং গ্রুপ ও চিরায়ত ওষুধের ওপর একটি সাব-গ্রুপ গঠন করার বিষয়ে ভারত প্রস্তাব দিয়েছে। মহামারী পরবর্তী সময়ে ভারতের আত্মনির্ভর হয়ে ওঠার পরিকল্পনার কথা তিনি বিস্তারিতভাবে জানিয়েছেন। এরফলে আন্তর্জাতিক অর্থনীতি ও এসসিও অঞ্চলের আর্থিক উন্নতিতে গতি আসবে।
আগামী বছর এসসিও-র চেয়ারম্যানের দায়িত্ব গ্রহণ করবেন তাজিকস্তানের রাষ্ট্রপতি ইমোমালি রহমান। প্রধানমন্ত্রী মিঃ রহমানকে অভিনন্দন জানিয়ে ভারতের পক্ষ থেকে সবরকমের সহযোগিতার আশ্বাস দিয়েছেন।
প্রতিরক্ষামন্ত্রক
ভারতীয় নৌবাহিনী মালাবার নৌ-মহড়ায় অংশ নিচ্ছে
নয়াদিল্লী, ২৬ আগস্ট, ২০২১
ভারতীয় নৌবাহিনী ২৬-২৯ আগস্ট ২০২১এ মালাবর মহড়ায় সমুদ্র পর্বে অংশ নিচ্ছে। এই মহড়ায় অন্যান্য অংশগ্রহণকারী দেশ হল মার্কিন নৌবাহিনী , জাপানী মেরিটাইম সেল্ফ ডিফেন্স ফোর্স  এবং রয়্যাল অস্ট্রেলিয়ান নেভি ।
ভারত- মার্কিন নৌবাহিনীর মহড়া হিসেবে ১৯৯২তে মালাবার সিরিজের নৌ-মহড়া শুরু হয়েছিল। ২০১৫-য় জেএনএসডিএফ স্থায়ী সদস্য হিসেবে মালাবারে যোগ দেয়। ২০২০র মহড়ায় অংশ নেয় রয়্যাল অস্ট্রেলিয়ান নেভি। এবছর মালাবার মহড়ার ২৫তম সংস্করণ। মার্কিন নৌবাহিনী এর আয়োজন করেছে পশ্চিম প্রশান্ত মহাসাগরে। ভারতীয় নৌবাহিনীর আইএনএস শিবালিক এবং আইএনএস করমট এবং পি৮১ টহলদারী বিমান অংশ নিচ্ছে। নেতৃত্ব দিচ্ছেন ফ্ল্যাগ অফিসার কম্যান্ডিং ইস্টার্ন ফ্লিটের রিয়ার অ্যাডমিরাল তরুণ সবতি ভিএসএম। মার্কিন নৌবাহিনীর পক্ষে থাকছে ইউএসএস ব্যারি, ইউএসএন-এর রাপ্পাচানক ইউএসএনএস বিগহর্ন এবং টি৮এ টহলদারী বিমান। জাপানী মেরিটাইন সেল্ফ ডিফেন্স ফোর্সের হয়ে অংশ নিচ্ছে একটি ডুবো জাহাজ এবং পি১ টহলদারী বিমান ছাড়াও জেএস কাগা, মুরাসামে এবং শিরানুই। রয়্যাল অস্ট্রেলিয়ান নেভির প্রতিনিধিত্ব করছে এইচএমএএস ওয়ারামাঙ্গা।
ভারতীয় নৌবাহিনীর জাহাজগুলি বুয়াম থেকে রওনা দেয়। সেখানে ২১-২৪ আগস্ট তারা অংশ নিয়েছিল অপারেশনাল টার্ন অ্যারাউন্ডে। এই পর্বে ফ্ল্যাগ অফিসার কম্যান্ডিং ইন চিফ পূর্বাঞ্চলীয় নৌ কম্যান্ডের ভাইস অ্যাডমিরাল এবি সিং, এভিএসএম, ভিএসএম মার্কিন নৌবাহিনীর সমপর্যায়ের আধিকারিকের সঙ্গে বার্তা বিনিময় করেন।
মালাবার ২১এ বেশকিছু জটিল মহড়া হবে তারমধ্যে আছে ভূপৃষ্ঠ প্রতিরোধী, আকাশ প্রতিরোধী এবং ডুবো জাহাজ প্রতিরোধী যুদ্ধের মহড়া। এছাড়াও অন্যান্য রণ কৌশলগত মহড়া হবে। এই মহড়ার ফলে অংশগ্রহণকারী নৌবাহিনীগুলি একে অন্যের দক্ষতা এবং অভিজ্ঞতা থেকে লাভবান হবে।
কোভিড-১৯-এর মতো বিশ্বজোড়া অতিমারির সময়ে স্বাস্থ্যবিধি মেনে এই মহড়ার আয়োজন অংশগ্রহণকারী নৌবাহিনীগুলির মধ্যে সমন্বয়ের প্রমাণ স্বরূপ এবং মুক্ত উদার ও সকলের জন্য ভারত মহাসাগরীয় অঞ্চল নিয়ে আমাদের সমান দৃষ্টিভঙ্গীর পরিচায়ক।
(CG/AP/NS
নির্বাচনকমিশন
স্থগিত থাকা রাজ্যসভা নির্বাচনের ভোট গ্রহণ ও গণনার নতুন তারিখ ঘোষণা
নয়াদিল্লী, ০১ জুন, ২০২০
ভারতের নির্বাচন কমিশন গত ২৫ ফেব্রুয়ারী ১৭টি রাজ্য থেকে রাজ্যসভার মেয়াদ শেষ হয়ে যাওয়া ৫৫টি আসনে ভোট গ্রহণের সূচি প্রকাশ করে। রাজ্যসভার এই ৫৫টি আসনে সদস্যদের মেয়াদ এপ্রিল মাসে শেষ হয়ে যাওয়ার কথা ছিল। এই প্রেক্ষিতে গত ৬ই মার্চ কমিশন বিজ্ঞপ্তি জারি করে ভোট গ্রহণের কথা ঘোষণা করে। গত ১৮ই মার্চ প্রার্থীপদ প্রত্যাহারের পর রিটার্নিং অফিসাররা ১০টি রাজ্য থেকে ৩৭টি আসনে প্রতিদ্বন্দ্বিতার প্রয়োজন নেই বলেও জানান। এছাড়া সংশ্লিষ্ট রিটার্নিং অফিসারদের কাছ থেকে পাওয়া তথ্য অনুযায়ী ১৮টি রাজ্যে রাজ্যসভার দ্বিবার্ষিক নির্বাচন গত ২৬-শে মার্চ হওয়ার কথা ছিল। সমগ্র নির্বাচন প্রক্রিয়া ৩০শে মার্চের মধ্যে শেষ করার কথা বলা হয়েছিল।
১৯৫১ সালের জন প্রতিনিধিত্ব আইনের ১৫৩ নম্বর ধারা অনুযায়ী নির্বাচন কমিশন পরিস্থিতির প্রেক্ষিতে পর্যাপ্ত কারণ দর্শিয়ে যেকোন নির্বাচনের সময়সীমার মেয়াদ বাড়াতে পারে। সেই অনুসারে কোভিড-১৯ জনিত জনস্বাস্থ্য ক্ষেত্রে অভূতপূর্ব জরুরি পরিস্থিতির বিষয়টি বিবেচনায় রেখে গত ২৪শে মার্চ এক প্রেস বিবৃতি জারি করে রাজ্যসভার নির্বাচন স্থগিত রেখে জন প্রতিনিধিত্ব আইনের ১৫৩ নম্বর ধারা অনুযায়ী ভোট গ্রহণ ও গণনার নতুন তারিখ ঘোষণার সিদ্ধান্ত নেয়।
এখন কমিশন বর্তমান পরিস্থিতি খতিয়ে দেখে এবং সংশ্লিষ্ট রাজ্যগুলির মুখ্য নির্বাচনী আধিকারিকদের তথ্যের ওপর ভিত্তি করে ১৮টি আসনে রাজ্যসভায় দ্বিবার্ষিক নির্বাচনের ভোট গ্রহণের ও গণনার দিন ঘোষণা করেছে। যে রাজ্যগুলি থেকে এই ১৮টি আসনে ভোট হবে, সেই রাজ্যগুলি হল- অন্ধ্রপ্রদেশ, গুজরাট, ঝাড়খন্ড, মধ্যপ্রদেশ, মনিপুর, মেঘালয় এবং রাজস্থান।
নির্বাচন কমিশনের পক্ষ থেকে আরও জানানো হয়েছে, ১৮টি আসনে ভোট গ্রহণ করা হবে আগামী ১৯শে জুন। ভোট গ্রহণের সময় সকাল ৯টা থেকে বিকেল ৪টে। ভোট গণনা করা হবে বিকেল ৫টায় এবং সমগ্র নির্বাচনী প্রক্রিয়া শেষ হবে আগামী ২২শে জুন। কমিশনের পক্ষ থেকে সিদ্ধান্ত নেওয়া হয়েছে, সংশ্লিষ্ট রাজ্যগুলির মুখ্য সচিবরা এই নির্বাচনের ব্যাপারে একজন করে উচ্চপদস্থ আধিকারিক নিয়োগ করবেন এবং ওই আধিকারিকরা ভোটগ্রহণের যাবতীয় বন্দোবস্ত করবেন। এছাড়াও নির্বাচন কমিশন সংশ্লিষ্ট রাজ্যের মুখ্য নির্বাচনী আধিকারিকদের অবজারভার হিসেবে নিয়োগের সিদ্ধান্ত নিয়েছে।
(CG/BD/NS
প্রধানমন্ত্রীরদপ্তর
জার্মানীর চ্যান্সেলরের সঙ্গে প্রধানমন্ত্রীর বৈঠক
নয়াদিল্লি, ১০ সেপ্টেম্বর, ২০২৩
নতুন দিল্লিতে জি-২০ গোষ্ঠীর শীর্ষ সম্মেলনের ফাঁকে ১০ সেপ্টেম্বর প্রধানমন্ত্রী শ্রী নরেন্দ্র মোদী জার্মান চ্যান্সেলর শ্রী ওলাফ শলৎজ – এর সঙ্গে সাক্ষাৎ করেছেন। এ বছরের ফেব্রুয়ারি মাসে রাষ্ট্রীয় সফরের পর জার্মান চ্যান্সেলরের এটি দ্বিতীয় ভারত সফর।
জি-২০ গোষ্ঠীর সভাপতির দায়িত্ব সফলভাবে পালন করায় চ্যান্সেলর শলৎজ প্রধানমন্ত্রীকে অভিনন্দন জানান। এই সময়কালে জার্মানী ভারতকে সহযোগিতা করায় প্রধানমন্ত্রী তার প্রশংসা করেন। জি-২০ গোষ্ঠীর বিভিন্ন বৈঠক ও অনুষ্ঠানে জার্মানীর উচ্চ পর্যায়ের প্রতিনিধিদল অংশগ্রহণ করেছে।
দুই নেতা উভয় দেশের দ্বিপাক্ষিক কৌশলগত অংশীদারিত্বের অগ্রগতির পর্যালোচনা করেন। এছাড়াও, প্রতিরক্ষা, পরিবেশ-বান্ধব ও সুস্থায়ী উন্নয়ন, গুরুত্বপূর্ণ খনিজ পদার্থ, দক্ষ মানবসম্পদের আদান-প্রদান এবং শিক্ষা সহ বিভিন্ন ক্ষেত্রে সহযোগিতাকে আরও দৃঢ় করার বিষয় নিয়ে তাঁরা মতবিনিময় করেছেন।
উভয় নেতা পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয়ে আলোচনা করেছেন।
প্রধানমন্ত্রী জার্মান চ্যান্সেলর’কে আগামী বছর আন্তঃসরকারি কমিশনের পরবর্তী পর্যায়ের বৈঠকে অংশগ্রহণের জন্য ভারতে আসার আমন্ত্রণ জানান।
AC/CB/SB
(
যুবওক্রীড়াবিষয়কমন্ত্রক
কেন্দ্রীয় মন্ত্রী শ্রী অনুরাগ ঠাকুর লেহ্ , লাদাখ -এ 'আলটিমেট লাদাখ সাইক্লিং চ্যালেঞ্জ' -এর দ্বিতীয় সংস্করণের উদ্বোধন করেছেন
নতুন দিল্লি,২৫ সেপ্টেম্বর, ২০২১
'আজাদি কা অমৃত মহোৎসব এবং 'ফিট ইন্ডিয়া মুভমেন্ট' -এর অঙ্গ হিসেবে, কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুর আজ ভারতের সাইক্লিং ফেডারেশনের সমন্বয়ে লাদাখ পুলিশ আয়োজিত 'আলটিমেট লাদাখ সাইক্লিং চ্যালেঞ্জ'এর দ্বিতীয় পর্বের সূচনা করেছেন।
মন্ত্রী সাইক্লিং চ্যালেঞ্জের পতাকা দেখিয়ে সূচনা করে বলেন, প্রধানমন্ত্রী শ্রী নরেন্দ্র মোদীর পরিকল্পনা অনুযায়ী ফিট ইন্ডিয়া মুভমেন্টের পিছনে মূল উদ্দেশ্য হল দেশের মানুষের মধ্যে সুস্থতার চেতনাকে শক্তিশালী করা। সমুদ্রপৃষ্ঠ থেকে ১১ হাজার ফুট উঁচুতে সাইক্লিং প্রতিযোগিতায় অংশ নেওয়া লাদাখের যুবকদের মধ্যে উচ্ছ্বাস দেখে তিনি উচ্ছ্বাস প্রকাশ করেন।
মন্ত্রী ফিট ইন্ডিয়া মুভমেন্টের আওতায় এই সাইক্লিং প্রতিযোগিতার প্রচারের জন্য লাদাখ পুলিশ এবং এলএইচডিসিকে অভিনন্দন জানান।
ফিট ইন্ডিয়ার বিষয়ে প্রচারে যুবকদের ভূমিকার উপর জোর দিয়ে শ্রী ঠাকুর বলেন, তরুণরা সুস্থ থাকলে দেশও সুস্থ থাকবে।
সংসদ সদস্য শ্রী জামিয়াং সেরিং নামগিয়াল সহ অন্যান্য বিশিষ্ট ব্যক্তিবর্গ এই অনুষ্ঠানে অংশ নিয়েছিলেন।
CG/SS
(Visitor Counter : 128
যুবওক্রীড়াবিষয়কমন্ত্রক
সরকার আর্থিক সহায়তার ক্ষেত্রে প্যারা- স্পোর্টসকে অগ্রাধিকারের তালিকায় রেখেছে এবং প্রশিক্ষণ ও প্রতিযোগিতার জন্য সমস্ত প্রয়োজনীয় সহায়তা প্রদান করেছে : শ্রী অনুরাগ ঠাকুর
নতুন দিল্লি, ০৯ ডিসেম্বর, ২০২১
যুব ও ক্রীড়া বিষয়ক মন্ত্রকের তরফ থেকে দেশে খেলাধুলার উন্নয়নের জন্য বিভিন্ন ধরনের পরিকল্পনা গ্রহণ করা হয়েছে।
এইসব পরিকল্পনার মধ্যে রয়েছে-
১) খেলো ইন্ডিয়া স্কিম।
২) জাতীয় স্পোর্টস ফেডারেশনকে সহায়তা প্রদান।
৩)) আন্তর্জাতিক ক্ষেত্রে বিজয়ী খেলোয়াড় ও তাঁদের প্রশিক্ষককে বিশেষ পুরস্কার প্রদান।
৪) জাতীয় ক্রীড়া পুরস্কার।
৫) মেধাবী খেলোয়াড়দের জন্য পেনশন এর সুবিধা।
৬) পণ্ডিত দীনদয়াল উপাধ্যায় জাতীয় ক্রীড়া কল্যাণ তহবিল।
৭) জাতীয় ক্রীড়া উন্নয়ন তহবিল।
৮) স্পোর্টস অথরিটি অফ ইন্ডিয়ার মাধ্যমে প্রশিক্ষণ কেন্দ্র পরিচালনা করা।
যুব ও ক্রীড়া বিষয়ক মন্ত্রকের খেলো ইন্ডিয়া স্কিমের একটি উল্লেখযোগ্য বিষয় হচ্ছে "দিব্যাঙ্গনদের মধ্যে খেলাধুলার প্রচার"। এই প্রকল্পটি দিব্যাঙ্গ ক্রীড়াবিদদের জন্য উৎসর্গকৃত। অন্যদিকে, জাতীয় ক্রীড়া ফেডারেশনকে আর্থিক সহায়তার মাধ্যমে দেশের প্যারা অ্যাথলেটদের জন্য জাতীয় কোচিং ক্যাম্প করা, বিদেশে যাওয়ার ব্যবস্থা, জাতীয় চ্যাম্পিয়নশিপে অংশগ্রহণ, ক্রীড়া সরঞ্জাম কেনা, কোচ এবং ক্রীড়া কর্মীদের বেতন প্রভৃতি দেওয়া হয়। সরকার ক্রীড়াক্ষেত্র গুলিকে অগ্রাধিকারের তালিকায় রেখেছে। প্যারা- অ্যাথলেটদের প্রশিক্ষণ এবং প্রতিযোগিতামূলক খেলাধুলায় অংশগ্রহণের জন্য সহায়তা করা হয়।
আজ রাজ্যসভায় এক লিখিত প্রশ্নের জবাবে কেন্দ্রীয় যুব ও ক্রীড়া বিষয়ক মন্ত্রী শ্রী অনুরাগ ঠাকুর এই তথ্য জানিয়েছেন।
CG/ SB
(Visitor Counter : 78